21 Ɛpo sare* ho atemmusɛm ni:+Ɛreba te sɛ ahum a etu wɔ anaafo;Efi sare so, efi asaase a ɛso yɛ hu so.+2 Wɔayi anisoadehu bi a ɛyɛ hu akyerɛ me:Okontomponi redi nkontomposɛm,Na ɔsɛefo resɛe ade.O Elam, foro kɔ! O Media,+ kotwa ho hyia!Mɛma apinisi a ɔde aba nyinaa to atwa.+3 Eyi nti me ho tutu me paa.*+Mete yawTe sɛ ɔbea a ɔrewo.Me ho yeraw me, enti mente asɛm;M’adwene atu afra, enti minhu hwee.4 Me koma bɔ paripari; ehu ama mebɔ birimbirim.Anwummere hann a m’ani gye ho no adan me ahopopo.5 Momfa apon nsisi hɔ na monhyehyɛ nkongua!Munnidi na monnom!+Adehye, monsɔre, monsra* ɔkyɛm no!6 Na nea Yehowa ka kyerɛɛ me ni:“Kɔ, fa ɔwɛmfo kogyina baabi ma ɔnwɛn na ɔnka nea obehu.”7 Na ohuu ɔko teaseɛnam a apɔnkɔ abien retwe,Ɔko teaseɛnam a mfurum retwe,Ɔko teaseɛnam a yoma retwe.Ogyen n’ani, na ɔhwɛɛ nea ɛrekɔ so no dinn.8 Na ɔteɛɛm te sɛ gyata sɛ:“O Yehowa, migyina ɔwɛn aban* so awia biara,Na baabi a migyina wɛn no, migyina hɔ anadwo biara.+9 Hwɛ nea ɛreba:Nnipa a wɔtete ɔko teaseɛnam mu a apɔnkɔ abien retwe!”+Ɛnna ɔteɛɛm kae sɛ:“Wahwe ase! Babilon ahwe ase!+Wabubu n’anyame ahoni nyinaa agu fam!”+10 O me nkurɔfo a wɔaporow wɔn sɛ hwiit,Nea minya fii m’awiporowbea,*+Nea mate afi asafo Yehowa, Israel Nyankopɔn, nkyɛn no, maka akyerɛ mo.11 Duma* ho atemmusɛm ni:Obi fi Seir+ reteɛm bisa me sɛ:“Ɔwɛmfo, da bɛn na ade bɛkye?Ɔwɛmfo, da bɛn na ade bɛkye?”12 Ɔwɛmfo no buae sɛ:“Ade rebɛkye, na ade nso bɛsa.Sɛ mubebisa a, mummisa.Monsan mmra!”13 Asaase pradadaa ho atemmusɛm ni:Mobɛda asaase pradadaa so kwae mu anadwo,O Dedan+ akwantufo.*14 Momfa nsu mmehyia nea osukɔm de no,Tema+ asaase sofo,Na momfa aduan mmrɛ nea ɔreguan.15 Efisɛ wɔaguan afi sekan anim, sekan a wɔatwe anim,Wɔaguan afi agyan a wɔakuntun mu ne ɔko dennen anim.16 Na nea Yehowa aka akyerɛ me ni: “Akyɛ koraa ne afe, te sɛ ɔpaani mfe,* Kedar+ anuonyam nyinaa bɛsa.17 Na Kedar akatakyi mu agyantofo kakraa bi na wɔbɛka, efisɛ Israel Nyankopɔn Yehowa na waka.”
twi_Latn